A sos isposos
Amalia Moi e Mario Chessa
(Ulassa, mese de Orgiolas 1980)

               Moda
Tottu sa parentella est riunida
Assistende a s'iscena nuziale
Nde so meda cuntentu bollu giuru.

Ca duos coros ant fattu s'unida
Sempre lontanu bos siat su male
Et una prole bella in su futuru.

Cust’est de veru coro un'auguru
De amore un'immensu tesoro
A su bramadu teneru fiore
A fiancu sa rosa pro ogni gustu
De veru coro un'auguru est custu
De amore un'immensu tesoro
Est custu un'auguru ‘e veru coro
Un'immensu tesoro de amore
A su bramadu teneru fiore
Pro ogni gustu a fiancu sa rosa
Pro passare una vida deliziosa
Cun armonia gioia serena.

Mai bos manchede ne pranzu ne chena
Et sa bona salude non s'istanchede
Una prole piena de virtude
Cuntentos sa cumpanza e su cumpanzu
Mai bos manchede ne chena ne pranzu
Et sa bona salude non s'istanchede
Chena mai ne pranzu bos manchede
Et non s'istanchede sa bona salude
Una prole piena de virtude
Sa cumpanza e su cumpanzu cuntentos
Cun milli gioias et divertimentos
Et sempre sa fortuna in compagnia.

Tottu sa parentella est riunida
Assistende a s'iscena nuziale
Nde so cuntentu meda bollu giuru

Ca duos coros an fatta s'unida
Sempre lontanu bos siad su male
Et una prole bella in su futuru.

Cast’est de veru coro un'auguru
De amore un'immensu tesoro
A su bramadu teneru fiore
A fiancu sa rosa pro ogni gustu
De coro veru un'auguru est custu
De amore un'immensu tesoro
Est custu un'auguru ‘e veru coro
Unu tesoro immensu de amore
A su bramadu teneru fiore
Pro ogni gustu a fiancu sa rosa
Pro passare una vida deliziosa
Cun gioia serena et armonia

A tie naro, Mariu, et a netta mia
Custa die nodida bos declaru
A bi campare chent'annos in vida
A cominzare dae custu die
Mariu, e a netta mia naro a tie
Custa die nodida bos declaru
A tie Mariu et a netta mia naru
Bos declaru in custa die nodida
A bi campare chent'annos in vida
Et dae custu die a cominzare
Et cun sinzeru amore a bos'amare
Et fortuna tenzedas in sa coia.

Tottu sa parentella est riunida
Assistende a s'iscena nuziale
Nde so meda cuntentu bollu giuru.

Ca duos coros ant fattu s'unida
Sempre lontanu bos siad su male
Et una prole bella in su futuru.

Cust’est de veru coro un'auguru
De amore un'immensu tesoro
A su bramadu teneru fiore
A fìancu sa rosa pro ogni gustu
De veru coro un'auguru est custu
De amore un'immensu tesoro
Est custu un'auguru ‘e veru coro
Unu tesoro immensu de amore
A su bramadu teneru fiore
Pro ogni gustu a fìancu sa rosa
Pro passare una vida deliziosa
Cun armonia et serena gioia.

Amigos et parentes in baldoia
Sun tottus puntuales et presentes
Et de ca s'allegria ant postu in mottu
De poi su dovere et sos'obbligos
In baldoia parentes et amigos
Sun tottu puntuales et presentes
In baldoia amigos et parentes
Presentes sunu et puntuales tottu
Et de ca s'allegria ant postu in mottu
De poi sos obbligos et dovere.

Oe s'isposu de s'isposa est mere
Chi la rendad felice in d'ogni cosa
Oe s'isposu est mere ‘e s'isposa
In d'ogni cosa felice la rendada
Ei s'unu cun s'atteru s'intendada
De vivere felices in cumunu
Ei s'intendada s'atteru cun s'unu
Fin'arrivare a chentu et pius annos
Cund'una ischiera ‘e fizos mannos
Et cun nebodes de ogni zenia
Rezide dae nou un'auguru
Et d’est finida custa moda mia.

Ca duos coros ant fattu s'unida
Sempre lontanu bos siad su male
Et una prole bella in su futuru.

Cust’est de veru coro un'auguru
De amore un'immensu tesoro
A su bramadu teneru fiore
A fìancu sa rosa pro ogni gustu
De veru coro un'auguru est custu
De amore un'immensu tesoro
Est custu un'auguru ‘e veru coro
Unu tesoro immensu de amore
A su bramadu teneru fiore
Pro ogni gustu a fìancu sa rosa
Pro passare una vida deliziosa
Cun armonia et serena gioia.

Amigos et parentes in baldoia
Sun tottus puntuales et presentes
Et de ca s'allegria ant postu in mottu
De poi su dovere et sos'obbligos
In baldoia parentes et amigos
Sun tottu puntuales et presentes
In baldoia amigos et parentes
Presentes sunu et puntuales tottu
Et de ca s'allegria ant postu in mottu
De poi sos obbligos et dovere.

Oe s'isposu de s'isposa est mere
Chi la rendad felice in d'ogni cosa
Oe s'isposu est mere ‘e s'isposa
In d'ogni cosa felice la rendada
Ei s'unu cun s'atteru s'intendada
De vivere felices in cumunu
Ei s'intendada s'atteru cun s'unu
Fin'arrivare a chentu et pius annos
Cund'una ischiera ‘e fizos mannos
Et cun nebodes de ogni zenia
Rezide dae nou un'auguru
Et d’est finida custa moda mia.